อภิปรายไม่ไว้วางใจ  31 สิงหาคม - 3 กันยายนนี้  ลงมติ 4 กันยายน 2564
นางสาวพัชรินทร์ ซำศิริพงซ์ ส.ส. พรรคพลังประชารัฐ ในฐานะตัวแทนประธานวิปรัฐบาล แถลงมติที่ประชุมคณะกรรมการประสานงานร่วมสภาผู้แทนราษฎร ที่มีวิปรัฐบาล วิปฝ่ายค้าน และตัวแทนคณะรัฐมนตรีเข้าร่วม ว่า ได้ข้อสรุปเรื่องกรอบเวลาในการอภิปรายไม่ไว้วางใจรัฐมนตรีเป็นรายบุคคล ระหว่างวันที่ 31 สิงหาคม - 3 กันยายน และลงมติในวันที่ 4 สิงหาคมนี้ เวลา 10.00 น. โดยในวันที่ 31 สิงหาคม - 2 กันยายน จะเริ่ม 09.30 น ถึง 00.30 น. และในวันที่ 3 สิงหาคม เริ่ม 09.00 น.-21.00 น. รวมฝ่ายค้านขอเวลาอภิปราย 40 ชั่วโมง ซึ่งถือเป็นการเปิดโอกาสให้ฝ่ายค้านได้ทำหน้าที่ตรวจสอบรัฐบาลได้อย่างเต็มที่ ขณะที่รัฐบาลมีเวลาชี้แจง 18 ชั่วโมง 30 นาที รวมเวลาทั้งสิ้น 58 ชั่วโมง 30 นาที ส่วนการประชุมสภาผู้แทนราษฎรภายใต้มาตรการห้ามออกนอกเคหะสถานนั้น สำนักงานเลขาธิการสภาผู้แทนราษฎรจะทำหนังสือรับรองให้กับผู้เกี่ยวข้องรวมถึงสื่อมวลชนต่อไป